คาดเบี้ยประกันปี54ยังโต
กรุงเทพประกันภัยคาดปี 2554 เบี้ยประกันทั้งระบบยังเติบโต แต่เติบโตในอัตราที่ชะลอตัว 7-8% จากปี 2553 ที่คาดว่าจะเพิ่มขึ้น 15%
21 ธ.ค. 2553

กรุงเทพประกันภัยคาดปี 2554 เบี้ยประกันทั้งระบบยังเติบโต แต่เติบโตในอัตราที่ชะลอตัว 7-8% จากปี 2553 ที่คาดว่าจะเพิ่มขึ้น 15%
นายพนัส ธีรวณิชย์กุล ผู้อำนวยการใหญ่ บริษัทกรุงเทพประกันภัย  คาดว่าเบี้ยประกันวินาศภัยทั้งระบบในปี 2554 ยังคงขยายตัว แต่จะเป็นการขยายตัวในอัตราที่ลดลง 7 – 8% จากปี 2553 ที่คาดว่าจะเติบโต 15% การคาดการณ์จีดีพีที่เติบโตอ 4 – 5% เป็นปัจจัยบวกมาจากภาพรวมเศรษฐกิจที่ยังคงปรับตัวดีขึ้น ภาครัฐใช้งบประมาณกระตุ้นเศรษฐกิจ และควบคุมต้นทุนค่าใช้จ่ายที่เป็นปัจจัยพื้นฐาน ภาคอุตสาหกรรมยานยนต์ยังมีการขยายตัวต่อเนื่องจากปี 2553 ที่เติบโตถึง 30% หรือมียอดขายถึง 7.8 แสนคัน รวมถึงโครงการพื้นฐานขนาดใหญ่อย่างรถไฟฟ้าสายต่างๆ ได้เริ่มมีการก่อสร้างขึ้นซึ่งต้องอาศัยสินเชื่อจากภาคธนาคารเป็นปัจจัยสำคัญ จึงทำให้การขยายสินเชื่อในปี 2554 เติบโตสูงกว่าในปีที่ผ่านมา ม้มีปัจจัยลบจากความไม่นิ่งทางการเมืองที่ส่งผลกระทบโดยตรงต่อการท่องเที่ยวและการลงทุน รวมทั้งภัยธรรมชาติที่มีแนวโน้มรุนแรงมากขึ้น ทำให้ต้นทุนการประกันต่อสูงขึ้นไปอีก